ขอคำแนะนำด้วยค่ะ เมื่อสมัยอายุ 26 ปีที่เคยคุมกำเนิดด้วยการฉีดยา 1 เข็ม ส่งผลให้ประจำเดือนขาดหายไปเลยเป็นเวลา 10 ปี ปัจจุบันอายุ 36 ปี ต้องการให้ร่างกายกลับมาเป็นปกติเพราะต้องการมีลูก อยากทราบว่าผลข้างเคียงหรืออาการที่สงสัยจะมีวิธีแก้ไขหรือรักษาอย่างไรได้บ้าง
สวัสดีค่ะ หลังหยุดฉีดยาคุมนั้น ประจำเดือนและการตกไข่ควรจะกลับมาเป็นปกติภายในเวลาประมาณ 1 ปีเท่านั้น การไม่มีประจำเดือนมาเลยเป็น 10 ปีอาจจะมีสาเหตุอื่นๆที่ไม่ได้เกิดจากการใช้ยาฉีดค่ะเช่นถุงน้ำรังไข่ พังผืดมดลูก โรคไทรอยด์ น้ำหนักตัวที่มากหรือน้อยผิดปกติ หรือการที่มดลูกบางมากๆ เป็นต้นแนะนำให้ไปพบสูตินรีแพทย์เพื่อหาสาเหตุเพิ่มเติม และแก้ไขตามสาเหตุนั้นค่ะ เบื้องต้นไม่ไปซื้อยาฮอร์โมนใดๆมารับประทานเอง